OPDATERING DSB oplyser nu på Twitter, at der kører færre tog på både linje A, B, C og E som følge af hærværket tidligere. Samtidig kører linje Bx ikke, oplyser DSB, som opfordrer til, at man holder sig opdateret på Rejseplanen.

DSB meldte klokken 19.09, at alle S-tog igen kører som planlagt.

S-togstrafikken er onsdag eftermiddag hårdt ramt af aflysninger og forsinkelser mellem Svanemøllen og Østerport Station.

Det skyldes hærværk mod et tog på Nordhavn Station.

- Vi får en melding klokken 11.47, at der er er en person, som render rundt på skinnerne, og så bliver der formentlig kastet en genstand af en eller anden art ind under et tog, som kører over det, oplyser vagtchef Kristian Rohdin hos Københavns Politi til TV 2 Lorry.

Politiet har senere bekræftet, at der er tale om en jernstang.

Kort efter kunne politiet anholde gerningsmanden i området omkring Nordhavn Station.

Læs også Når ny station åbner, bliver det i første omgang uden S-tog

Genstanden er ufarlig, og der er ikke nogen tilskadekomne.

Lidt i 14.00 er det beskadigede tog nu blevet bugseret til perronen, oplyser Banedanmark. "Herefter kan vi komme til at efterse sporet for eventuelle skader."

Det vides endnu ikke, hvorfor manden kastede genstanden ind under toget.

- Vi tænker ikke, det er terror eller noget som helst, men togtrafikken er indstillet, og vi skal have lavet vores undersøgelser. Det er en alvorlig ting, når man sådan prøver at stoppe togene, hvis det er det, der har været meningen, siger Kristian Rohdin.

Standsningen vil dog få betydning for S-togstrafikken, da mange tog lige nu holder stille.

Foto: Presse-fotos.dk

Ingen tog mellem Østerport og Svanemøllen

DSB skriver, at der i øjeblikket kører færre S-tog på flere linjer og ingen tog mellem Østerport Station og Svanemøllen Station.

Hold dig opdateret på situationen på DSB.

Et S-tog har påkørt en jernstang eller lignende ved Nordhavn Station. Banedanmarks Hjælpevognsberedskab er på stedet , men i øjeblikket kører ser ingen S-tog mellem Østerport og Svanemøllen — Banedanmark (@banedanmark) March 4, 2020